《次韵胡温升玉甫西野》
宋代·许月卿

偶为西湖万山出，三省兴中歌西勿。
中庸公子惠新诗，句里韩筋犹柳骨。
文章感慨须和平，能泣鬼神风雨惊。
和声似鸣国家盛，送东野序序文鸣。
西野文鸣东野法，积中和顺英华发。
我诗不作效岛寒，曾诛莓苔随意踏。
谁道杨花本无才，天展湖山图画开。
何须更问逋之觅，夜深明月半窗梅。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。